Αίτηση για ανανέωση άδειας διύλισης στην ελληνική γλώσσα, σύμφωνα με το Έντυπο Αίτησης που καθορίζεται στο παράρτημα 1 του Κανονισμού Αδειών( ΥΑ Δ2/16570/2005, ΦΕΚ Β 1306), όπως ισχύει.
1. Υποβάλλεται τουλάχιστον έξι (6) μήνες πριν από τη λήξη ισχύος της χορηγηθείσας άδειας, υπογράφεται από το νόμιμο εκπρόσωπο του νομικού προσώπου και για λόγους συμμόρφωσης με το άρθρο 5 του Κανονισμού Αδειών (υ.α. Δ2/16570/2005, ΦΕΚ Β 1306) όπως ισχύει, περί δημοσιοποίησης αιτήσεων, περιλαμβάνει τα στοιχεία που ορίζονται στο Έντυπο Αίτησης του Παραρτήματος 1 του Κανονισμού Αδειών, όπως ισχύει. Με την αίτηση συνυποβάλλεται φάκελος με τα απαιτούμενα για την ανανέωση της άδειας στοιχεία. Σε περίπτωση μη νόμιμης υπογραφής της αίτησης ή μη συνυποβολής φακέλου με τα ανωτέρω στοιχεία, η αίτηση δεν εξετάζεται και τίθεται στο αρχείο. 2. Στην περίπτωση που έχει επέλθει οποιαδήποτε αλλαγή στα στοιχεία βάσει των οποίων χορηγήθηκε η αρχική άδεια, ο νόμιμος εκπρόσωπος της εταιρείας οφείλει να τη γνωστοποιήσει στην αδειοδοτούσα αρχή, κατά την αίτηση ανανέωσης που υποβάλει (σημείο iv της παραγράφου 4 του άρθρου 18 του Κανονισμού Αδειών). Στην περίπτωση αυτή, παράλληλα με την ανανέωση ενδέχεται να λάβει χώρα και τροποποίηση της άδειας.
Κατάθεση από τον αιτούντα (δια ζώσης ή ταχυδρομικά)
Ο αιτών πρέπει να είναι κάτοχος άδειας διύλισης σε ισχύ.
Η αίτηση ανανέωσης της χορηγηθείσας άδειας διύλισης υποβάλλεται τουλάχιστον έξι (6) μήνες πριν από τη λήξη ισχύος της άδειας.
Ο αιτών πρέπει να είναι νομικό πρόσωπο, με τη μορφή ανώνυμης εταιρείας ή άλλης αντίστοιχης μορφής, εφόσον το νομικό πρόσωπο εδρεύει σε κράτος - μέλος της Ευρωπαϊκής Ένωσης.».
Ο αιτών (Νομικό Πρόσωπο) οφείλει να διαθέτει τις εγκαταστάσεις και υποδομές που απαιτούνται κατά το νόμο για την άσκηση της δραστηριότητας διύλισης, συμπεριλαμβανομένων όλων των αδειών οι οποίες απαιτούνται για τη νόμιμη λειτουργία τους. Επίσης οφείλει να διαθέτει κατάλληλους για την αποθήκευση αργού πετρελαίου και Πετρελαιοειδών Προϊόντων αποθηκευτικούς χώρους, για τους οποίους έχουν εκδοθεί και ισχύουν οι αναγκαίες για τη νόμιμη λειτουργία τους άδειες. Οι αποθηκευτικοί χώροι θα πρέπει να είναι ιδιόκτητοι ή μισθωμένοι ή να έχουν παραχωρηθεί κατ αποκλειστική χρήση.
Τα φυσικά πρόσωπα που είναι μέλη του Διοικητικού Συμβουλίου της αιτούσας εταιρείας ή είναι εκπρόσωποι αυτής πρέπει να μην έχουν καταδικαστεί με αμετάκλητη δικαστική απόφαση για οικονομικό έγκλημα (ιδίως λαθρεμπορία, νοθεία, απάτη, αισχροκέρδεια, αποδοχή και διάθεση προϊόντων εγκλήματος, πλαστογραφία, υπεξαίρεση, εκβίαση, δωροδοκία) και για παράβαση του άρθρου 16 του ν. 3054/2002 (Φ.Ε.Κ. Α 230) όπως ισχύει.
Προϋποθέσεις περί μη τέλεσης αξιόποινων πράξεων
Η διαδικασία αφορά στην ανανέωση άδειας που απαιτείται για τη διύλιση, δηλαδή την κατεργασία αργού πετρελαίου ή ημικατεργασμένων προϊόντων που πραγματοποιείται σε ειδικές εγκαταστάσεις για την παραγωγή Πετρελαιοειδών Προϊόντων και τη διάθεση των προϊόντων αυτών στην εγχώρια αγορά.
Η οργανωτική και διοικητική δομή του νομικού προσώπου.
Δήλωση για τυχόν υπάρχοντες δεσμούς του νομικού προσώπου και συμμετοχές σε άλλες εταιρείες ή ομίλους εταιρειών, τουλάχιστον όσον αφορά στη δραστηριότητά του εντός Ελλάδας.
Το πλέον πρόσφατο κωδικοποιημένο καταστατικό του νομικού προσώπου θεωρημένο από την αρμόδια αρχή.
ΦΕΚ/Ανακοίνωση του αρμόδιου Εμπορικού και Βιομηχανικού Επιμελητηρίου/Υπηρεσία ΓΕΜΗ, περί σύστασης του νομικού προσώπου και τροποποιήσεων του καταστατικού του.
ΦΕΚ/Ανακοίνωση του αρμόδιου Εμπορικού και Βιομηχανικού Επιμελητηρίου/Υπηρεσία ΓΕΜΗ, περί συγκρότησης Διοικητικού Συμβουλίου του νομικού προσώπου και εκπροσώπησης αυτού.
ΦΕΚ/Ανακοίνωση του αρμόδιου Εμπορικού και Βιομηχανικού Επιμελητηρίου/Υπηρεσία ΓΕΜΗ, περί πιστοποίησης καταβολής αρχικού μετοχικού κεφαλαίου, καθώς και κάθε μεταγενέστερης αύξησής του.
Αντίγραφα ποινικών μητρώων των μελών του Δ.Σ. του νομικού προσώπου και των νομίμων εκπροσώπων αυτού
Πιστοποιητικό του νομικού προσώπου περί μη πτώχευσης, μη υποβολής αίτησης περί κήρυξης σε πτώχευση, μη υποβολής σε εκκαθάριση, αναγκαστική διαχείριση ή πτωχευτικό συμβιβασμό (Ενιαίο Πιστοποιητικό Δικαστικής Φερεγγυότητας).
Φορολογική ενημερότητα του νομικού προσώπου
Ασφαλιστική ενημερότητα eΕΦΚΑ του νομικού προσώπου.
Αποτελέσματα χρήσεως και ισολογισμοί των τριών τελευταίων οικονομικών ετών.
Η διαδικασία αφορά στην έκδοση ηλεκτρονικής υπεύθυνης δήλωσης από τον ενδιαφερόμενο, χωρίς να απαιτείται επίσκεψη σε κατάστημα διοικητικής αρχής ή ΚΕΠ. Μπορείτε να μπείτε στην υπηρεσία έκδοσης της ηλεκτρονικής υπεύθυνης δήλωσης με τους εξής δύο (2) τρόπους: α) με τoυς προσωπικούς σας κωδικούς web banking σε μία από τις διαθέσιμες τράπεζες ή β) με τους προσωπικούς σας κωδικούς πρόσβασης στο TAXISnet (αφού πρώτα μπείτε μία φορά με τους κωδικούς web banking, για να επιβεβαιώσετε τον αριθμό του κινητού σας τηλεφώνου). Στη συνέχεια, θα λάβετε κωδικούς επιβεβαίωσης με SMS στο κινητό σας. Η ηλεκτρονική υπεύθυνη δήλωση που θα εκδώσετε είναι νομικά ισοδύναμη με υπεύθυνη δήλωση που φέρει το γνήσιο της υπογραφής και μπορείτε είτε να την αποστείλετε ηλεκτρονικά, είτε να την εκτυπώσετε και να την καταθέσετε σε δημόσια υπηρεσία. Παράλληλα, διατηρείται το δικαίωμα του πολίτη να υπογράφει φυσικά το έντυπο της Υπεύθυνης Δήλωσης του ν. 1599/86 (άρθρο 8) και να το καταθέτει σε αρμόδια υπηρεσία, ως δικαιολογητικό, για υπόθεσή του.
Δελτία ταυτότητας ή διαβατηρίων των μελών του Δ.Σ. του νομικού προσώπου και των νομίμων εκπροσώπων αυτού
Κατατίθεται η οργανωτική και διοικητική δομή του νομικού προσώπου υπό τη μορφή οργανογράμματος.
Ο εκπρόσωπος του αιτούντος δηλώνει την ύπαρξη ή μη δεσμών ή συμμετοχών του αιτούντος σε άλλες εταιρείες ή ομίλους εταιρειών, τουλάχιστον όσον αφορά τη δραστηριότητά του εντός Ελλάδας
1. Ο σχετικός σύνδεσμος αφορά στην ανακοίνωση του αρμόδιου Εμπορικού και Βιομηχανικού Επιμελητηρίου/Υπηρεσία ΓΕΜΗ. 2. Για την αναζήτηση ΦΕΚ ο σχετικός σύνδεσμος είναι: http://www.et.gr/SearchFek
1. Σε περίπτωση που δεν έχει εκδοθεί σχετικό ΦΕΚ, υποβάλλεται σχετική ανακοίνωση της αρμόδιας διεύθυνσης του Υπουργείου Ανάπτυξης ή της αρμόδιας Νομαρχίας/Περιφέρειας. 2. Ο σχετικός σύνδεσμος αφορά στην αναζήτηση ΦΕΚ . 3. Για την αναζήτηση ανακοινώσεων του αρμόδιου Εμπορικού και Βιομηχανικού Επιμελητηρίου/Υπηρεσία ΓΕΜΗ ο σχετικός σύνδεσμος είναι: https://www.businessregistry.gr/publicity/index
Κατατίθενται αντίγραφα των ποινικών μητρώων των μελών του Διοικητικού Συμβουλίου του νομικού προσώπου και των νομίμων εκπροσώπων του, εκδοθέντα εντός των προηγούμενων εξήντα (60) ημερών από την ημερομηνία υποβολής της αίτησης
Κατατίθεται αντίγραφο φορολογικής ενημερότητας σε ισχύ εκδοθέν από την Ανεξάρτητη Αρχή Δημοσίων Εσόδων.
Κατατίθεται αντίγραφο ασφαλιστικής ενημερότητας σε ισχύ εκδοθέν από τον Ηλεκτρονικό Εθνικό Φορέα Κοινωνικής Ασφάλισης.
Κατατίθενται αποτελέσματα χρήσεως και ισολογισμοί των τριών τελευταίων οικονομικών ετών, συνοδευόμενοι από τις αντίστοιχες εκθέσεις ορκωτών λογιστών και τα σχετικά πιστοποιητικά ελέγχου, καθώς και αντίγραφα των εκθέσεων πεπραγμένων, εφόσον αυτά υφίστανται.
Υπεύθυνη δήλωση του νόμιμου εκπροσώπου του νομικού προσώπου, νομίμως θεωρημένη, για το γνήσιο της υπογραφής, στην οποία βεβαιώνεται ότι όλα τα στοιχεία που περιλαμβάνονται στην αίτηση είναι αληθή
Η αναζήτηση των αντιγράφων Δελτίων Ταυτότητας διενεργείται αποκλειστικά από τους αρμόδιους υπαλλήλους των φορέων διεκπεραίωσης υποθέσεων με τη χρήση της ηλεκτρονικής υπηρεσίας «Ψηφιακό αντίγραφο δελτίου ταυτότητας» στη διαδρομή: https://id-copy.services.gov.gr/ ή υποβάλλονται αντίγραφα των διαβατηρίων των μελών του Διοικητικού Συμβουλίου του νομικού προσώπου και των νόμιμων εκπροσώπων του προκειμένου η αδειοδοτούσα αρχή να αναζητήσει αυτεπάγγελτα τα ποινικά μητρώα τους. Στην περίπτωση προσκόμισης διαβατηρίων, πρέπει να σημειώνονται επιπλέον τα ονόματα των γονέων του φυσικού προσώπου
1. Η απόφαση ανανέωσης άδειας διύλισης αναρτάται στο πρόγραμμα Διαύγεια και στην ιστοσελίδα του Υπουργείου Περιβάλλοντος και Ενέργειας. 2. Στην περίπτωση τυχόν μεταβολών στα στοιχεία βάσει των οποίων ανανεώθηκε η άδεια, ο κάτοχός της οφείλει να τις γνωστοποιεί στην αδειοδοτούσα αρχή (άρθρο 12 του Κανονισμού Αδειών). Μετά από ακρόαση του κατόχου της άδειας, η αδειοδοτούσα αρχή δύναται να προβεί σε αυτεπάγγελτη τροποποίησή της, όταν διαπιστώνεται ότι έχουν επέλθει σημαντικές αλλαγές των στοιχείων βάσει των οποίων ανανεώθηκε η άδεια.
Οργάνωση της αγοράς πετρελαιοειδών και άλλες διατάξεις, όπως ισχύει.
Καθορισμός ανταποδοτικών τελών για την έκδοση, τροποποίηση ή επέκταση των αδειών του άρθρου 4 του ν. 3054/2002 και ετήσιων ανταποδοτικών τελών για τη χρήση αυτών, και καθορισμός προστίμων για μη καταβολή ή εκπρόθεσμη καταβολή των ετήσιων ανταποδοτικών τελών, όπως ισχύει.
Αίτηση θεραπείας ή ιεραρχική προσφυγή κατά το άρθρο 24 του ν. 2690/1999. Ο ενδιαφερόμενος μπορεί να ζητήσει, είτε από τη διοικητική αρχή η οποία εξέδωσε την πράξη, την ανάκληση ή την τροποποίησή της (αίτηση θεραπείας), είτε, από την αρχή η οποία προΐσταται εκείνης που εξέδωσε την πράξη, την ακύρωσή της (ιεραρχική προσφυγή). Η διοικητική αρχή στην οποία υποβάλλεται η σχετική αίτηση οφείλει να γνωστοποιήσει στον ενδιαφερόμενο την απόφασή της για την αίτηση αυτή το αργότερο μέσα σε τριάντα (30) ημέρες, εκτός αν από ειδικές διατάξεις προβλέπεται διαφορετική προθεσμία.
Ο αιτών την ανανέωση άδειας διύλισης υποβάλλει έντυπη αίτηση σύμφωνα με το Έντυπο Αίτησης του Παραρτήματος 1 της υ.α. Δ2/16570/05 (ΦΕΚ Β 1306) "Κανονισμός Αδειών", νομίμως υπογεγραμμένη, συνοδευόμενη από φάκελο με τα απαιτούμενα κατά την ως άνω απόφαση δικαιολογητικά στο Γενικό Πρωτόκολλο του Υπουργείου Περιβάλλοντος και Ενέργειας (ΥΠΕΝ) ή μπορεί να αποστείλει την αίτησή του με το σύνολο των δικαιολογητικών είτε ταχυδρομικώς, είτε στο email του Γενικού Πρωτοκόλλου του Υπουργείου.
Η αίτηση εξετάζεται ως προς τη νόμιμη υπογραφή της, το περιεχόμενο αυτής σύμφωνα με το Παράρτημα 1 της υ.α. Δ2/16570/2005 (ΦΕΚ Β 1306) "Κανονισμός Αδειών" και τη συνυποβολή φακέλου δικαιολογητικών.
Εντός πέντε (5) ημερών από την υποβολή της, η αίτηση δημοσιεύεται στην ιστοσελίδα του Υπουργείου Περιβάλλοντος και Ενέργειας, με μέριμνα του αρμόδιου υπαλλήλου συνεπικουρούμενου από τους αρμόδιους για τις αναρτήσεις.
Όποιος έχει έννομο συμφέρον δικαιούται να υποβάλει στην Αδειοδοτούσα Αρχή ενστάσεις αναφορικά με την αίτηση, εντός προθεσμίας δέκα (10) ημερών από τη δημοσίευση της αίτησης.
Η Αδειοδοτούσα Αρχή κοινοποιεί στον αιτούντα αντίγραφο των ενστάσεων που υποβλήθηκαν. Ο αιτών την άδεια δικαιούται να καταθέσει στην Αδειοδοτούσα Αρχή, εντός πέντε (5) ημερών αφότου έλαβε γνώση των ενστάσεων, υπόμνημα με τις απόψεις του. Οι Ενστάσεις, καθώς και τα σχετικά υπομνήματα που υποβάλλονται, λαμβάνονται υπόψη κατά την αξιολόγηση των αιτήσεων. Αξιολόγηση φακέλου: Εξετάζεται η πληρότητα των δικαιολογητικών σύμφωνα με το ν. 3054/2002 και το Παράρτημα 2 του Κανονισμού Αδειών.
Εφόσον η αίτηση συνοδεύεται από πλήρη φάκελο δικαιολογητικών, εκδίδεται διοικητική πράξη-απόφαση ανανέωσης άδειας διύλισης.
Σε περίπτωση που η αίτηση δεν συνοδεύεται από πλήρη φάκελο δικαιολογητικών, η υπηρεσία εντός τριάντα (30) ημερών από την ημερομηνία υποβολής της αίτησης, ενημερώνει εγγράφως τον αιτούντα τάσσοντας προθεσμία 15 ημερών για την προσκόμιση των ελλειπόντων δικαιολογητικών.
Σε περίπτωση μη προσκόμισης του συνόλου των απαιτούμενων δικαιολογητικών εκδίδεται διοικητική πράξη- απόφαση απόρριψης.
Σε περίπτωση προσκόμισης του συνόλου των απαιτούμενων δικαιολογητικών, εκδίδεται διοικητική πράξη-απόφαση ανανέωσης άδειας διύλισης.
Σε περίπτωση που δεν πληρούνται οι εξεταζόμενες προϋποθέσεις, η αίτηση δεν εξετάζεται και τίθεται στο αρχείο.
Η απόφαση χορήγησης άδειας διύλισης αναρτάται στο πρόγραμμα Διαύγεια και στην ιστοσελίδα του Υπουργείου Περιβάλλοντος και Ενέργειας.
Η απόφαση απόρριψης αναρτάται στο πρόγραμμα Διαύγεια.
Η απόφαση ανανέωσης άδειας διύλισης αναρτάται στο πρόγραμμα Διαύγεια και στην ιστοσελίδα του Υπουργείου Περιβάλλοντος και Ενέργειας.
Παραλαβή της αίτησης για χορήγηση άδειας διύλισης
Δημοσίευση στο Μητρώο των Αιτήσεων Αδειών Διύλισης
Αξιολόγηση τυχόν υποβληθησών ενστάσεων και αξιολόγηση φακέλου
Μη παραλαβή επιπλέον δικαιολογητικών ή ελλείψεις στα δικαιολογητικά